Diari Oficial de la Generalitat Valenciana


Sumari del DOGV 4603, del 07-10-2003 (2003/10930)

ACORD de 27 de juny de 2003 de la Comissió Territorial d'Urbanisme de València, relatiu a la Modificació puntual núm. 13 del Pla General d'Ordenació Urbana de Manises.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10773


Data del document
:   27-06-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Manises
    * pla d'urbanisme

ACORD de 27 de juny de 2003 de la Comissió Territorial d'Urbanisme de València, relatiu a la Modificació puntual núm. 13 del Pla General d'Ordenació Urbana de Manises. [2003/X10412]
  
Vist l'expedient remés per l'Ajuntament de Manises referit a la Modificació puntual núm. 13 del Pla general d'ordenació urbana, a l'efecte de l'aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública mitjançant acord del Ple de l'Ajuntament en la sessió del dia 28 de novembre de 2002. Una vegada transcorregut el corresponent període d'exposició publica (notificat per anunci en el DOGV de data 21 de gener de 2003 i en el diari Las Provincias de data 12 de desembre de 2002), va ser aprovat provisionalment pel Ple de la corporació local en data 27 de febrer de 2003.
  
Segon. El projecte consta de memòria informativa, memòria justificativa i plànols.
  
Tercer. La present modificació consisteix a definir un règim urbanístic específic, en el sòl no urbanitzable sense protecció del terme municipal, destinat a regir el desenvolupament de les futures actuacions via declaració d'interés comunitari en el supòsit d'actuacions amb ús assistencial bé siga amb caràcter privat o públic.
  
Quart. Durant la tramitació de l'expedient s'ha sol·licitat informe a la Conselleria de Benestar Social.
  
En data 17 de juny de 2003 s'emet informe favorable per part de la Conselleria de Benestar Social.
  
Cinqué. Manises té Pla general d'ordenació urbana amb aprovació definitiva per la Comissió Territorial d'Urbanisme en data 22 de desembre de 1988.
  
Sisé. La Comissió Informativa de la Comissió Territorial d'Urbanisme de València, en sessió celebrada el 23 de juny de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article. 55.1, de la Llei 56/94, de 15 de novembre, de la LRAU.
  
Segon. La documentació es considera suficient, a l'efecte del compliment del que preceptuen els articles 27 i 28 de la LRAU.
  
Tercer. Les consideracions que s'han de realitzar sobre la modificació pretesa són les següents:
  
- La modificació pretén definir un règim urbanístic específic, en el sòl no urbanitzable sense protecció del terme municipal, destinat a regir el desenvolupament de les futures actuacions via declaració d'interés comunitari en el supòsit d'actuacions amb ús assistencial bé siga amb caràcter privat o públic.
  
Tot això a causa de la insuficient previsió del planejament les condicions d'edificabilitat del qual per a actuacions d'aquest tipus en aquest sòl són mínimes. Per tant, es pretén que aquestes actuacions tinguen unes condicions d'edificabilitat més racionals i acords amb les seues necessitats i finalitat, tot això en coherència amb la política de la Generalitat Valenciana, en concret de la Conselleria de Benestar Social de foment de la creació de places residencials d'atenció a persones majors dependents.
  
- En concret es modifica l'article 12.18 de les Normes urbanístiques del Pla general denominat ?Edificacions i instal·lacions d'utilitat pública o interés social- que inclou les condicions per a aquest tipus d'instal·lacions següents:
  
- Superfície mínima de parcel·la: 5.000 m²
  
- Tipus d'edificació: aïllada
  
- Edificabilitat màxima: 0,25 m²/m².
  
- Superfície màxima d'ocupació en planta baixa: 25% de parcel·la
  
- Altura d'edificació: 9,5 m.
  
- Nombre màxim de plantes: 2
  
- Separació mínima a límits: 15 m
  
- Estacionament de vehicles: una plaça per 100 m² edificats.
  
La modificació inclouria sobre aquestes condicions les variacions següents:
  
- Edificabilitat màxima: 0,25 m²/m², ampliable a 0,40 m²/m² en els supòsits d'usos assistencials compresos en l'article 19.2.E de la Llei 4/92, del sòl no urbanitzable de la CV
  
- Separació mínima a límits: 15 m, disminuïbles a 10 m en els supòsits d'usos assistencials compresos en l'article 19.2.E de la Llei 4/92, del sòl no urbanitzable de la CV
  
Per tant, el contingut d'aquesta modificació s'entén acceptable des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39, per remissió de l'article 55.1, de la Llei reguladora de l'activitat urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que precedeix, la Comissió Territorial d'Urbanisme, en sessió celebrada el 27 de juny de 2003, acorda:
  
Aprovar definitivament la Modificació núm. 13 del Pla General d'Ordenació Urbana de Manises.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'hi estime oportú.
  
València, 27 de juny de 2003.- La secretària de la Comissió Territorial d'Urbanisme, p.s.: Florentina Pedrer Gil.